«Կարայի հիշարժան եվրատուրը». «Սոչիի» անդրադարձը Ալեքսանդր Կարապետյանի մրցելույթներին | ArmFootball.com | Հայկական ֆուտբոլ և ոչ միայն...
«Կարայի հիշարժան եվրատուրը». «Սոչիի» անդրադարձը Ալեքսանդր Կարապետյանի մրցելույթներին
Ռուսական «Սոչիի» պաշտոնական կայքն անդրադարձել է թիմի լեգեոներներին, որոնք վերջին օրերին գտնվում էին իրենց երկրների ազգային հավաքականների կազմերում: Խաղացողները տարբեր կերպ են աչքի ընկել: Հարձակվող Ալեքսանդր Կարապետյանի մրցելույթների հետ կապված ասված է հետևյալը
- Հիշարժան եվրատուր էր Ալեքսանդր Կարապետյանի համար: «Սոչիի» ու Հայաստանի հավաքականի հարձակվողը Իտալիայի հետ խաղում փայլուն առաջին խաղակես անցկացրեց: Սկզբում Կարան գնդակն ուղարկեց Ջանլուիջի Դոնարումայի դարպասը, իսկ հետո հեռացվեց խաղադաշտից ստացած երկու դեղինի պատճառով: Սակայն երկրպագուները, փորձագետներն ու առողջ դատողությունն ասում են, որ երկու դեպքում էլ մրցավարը սխալվել է, հատկապես խոսքը վերաբերում է երկրորդ դեղինին: Թուրինի «Յուվենտուսի» պաշտպան Լեոնարդո Բոնուչին տապալվեց գազոնին այնպես, կարծես նրա դեմ պայքարում էր ոչ թե Կարապետյանը, այլ` Խաբիբը:
- Խաղից հետո ինստագրամս պայթում էր,- պատմում է Կարապետյանը: - իտալացի երկրպագուները սկսեցին գրել: Նրանք ներողություն էին խնդրում Բոնուչիի արարքի համար:
Իր հերթին Բոնուչին հայտարարեց, որ ամաչելու ոչինչ չունի: Խաղում հաղթեցին իտալացիները, իսկ պատերազմում բոլոր միջոցներն են լավը:
Հայաստանի ընտրանին, իր հերթին, մնալով առանց հարձակվողի, հաջորդ խաղում 4:2 հաշվով հաղթեց Բոսնիայի և Հերցեգովինայի հավաքականին ու միացավ Եվրոյի ուղեգրի պայքարին, չնայած նրան, որ շատերն արդեն հանել էին նրանց հաշվից: Բայց ամենահետաքրքիրը լինելու է նոյեմբերի 18-ին: Այդ օրը Հայաստանը հյուր է գնալու Իտալիային:
Կարապետյան. «Կարևոր չէ, թե որ հավաքականի դեմ ենք խաղում, միշտ պատրաստ եմ գոլ խփելուն»
Կարապետյան. «Ինձ արդեն սկսել են ՄակԿարապետյան անվանել»
Կարապետյան. «Փողերը գոլեր չեն խփում»
Ալեքսանդր Կարապետյանը 90-րդ րոպեին հաղթական գոլ խփեց «Դինամոյին» (VIDEO)
«Դինամո» – «Սոչի». Մեկնարկային կազմեր, ուղիղ եթեր (VIDEO)